P6_TA(2005)0231

A költségvetési egyenleg és a gazdaságpolitikák **I

Az Európai Parlament jogalkotási állásfoglalása a költségvetési egyenleg felügyeletének, valamint a gazdaságpolitikák felügyeletének és összehangolásának megerősítéséről szóló 1466/97/EK rendeletet módosító tanácsi rendeletre irányuló javaslatról (COM(2005)0154 – C6-0119/2005 – 2005/0064(SYN))

(Együttműködési eljárás: első olvasat)

Az Európai Parlament,

- tekintettel az Európai Parlamenthez és a Tanácshoz intézett bizottsági javaslatra (COM(2005)0154) [1],

- a Tanáccsal az EU-Szerződés 252. cikke és 99. cikkének (5) bekezdése alapján történő konzultációt követően (C6-0119/2005),

- tekintettel eljárási szabályzata 51. cikkére,

- tekintettel a Gazdasági és Monetáris Bizottság jelentésére (A6-0168/2005);

1. jóváhagyja a Bizottság javaslatát annak módosított formájában;

2. felkéri a Bizottságot, hogy ennek megfelelően változtassa meg javaslatát, az EK-Szerződés 250. cikkének (2) bekezdése alapján;

3. felkéri a Tanácsot, hogy építse be a Parlament módosításait az EU-Szerződés 252. cikkének (a) bekezdése alapján elfogadásra kerülő közös álláspontba;

4. felhívja a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

5. kéri az egyeztetési eljárás megkezdését abban az esetben, ha a Parlament által jóváhagyott szövegtől a Tanács el kíván térni;

6. felkéri a Tanácsot a Parlamenttel való ismételt konzultációra abban az esetben, ha lényegesen kívánja módosítani a Bizottság javaslatát;

7. utasítja elnökét, hogy továbbítsa álláspontját a Tanácsnak és a Bizottságnak.

Módosítás: 1

(2a) preambulumbekezdés (új)

(2a) A pénzügyi keretszabályok alkalmazása, a gazdasági politikák felügyelete és összehangolása, valamint azok hitelessége a pénzügyi statisztikák minőségén, megbízhatóságán és időszerűségén alapul. A nemzeti és közösségi szintű statisztikák minőségét biztosítani kell a nemzeti statisztikai hivatalok és Eurostat függetlenségének, integritásának és elszámoltathatóságának garantálása érdekében.

Módosítás: 2

(2b) preambulumbekezdés (új)

(2b) A Bizottságnak össze kell vetni a tagállamok által benyújtott adatokat a nemzeti központi bankok által az EKB-nek benyújtott jelentésekkel.

Módosítás: 3

1. cikk, 1. pont

2a. cikk (1466/97/EK rendelet)

Módosítás: 4

1. cikk, 2a) pont (új)

4. cikk, (1) bekezdés (1466/97/EK rendelet)

2a) a 4. cikk (1) bekezdése helyébe a következő szöveg lép:

"(1) A stabilitási programokat 1999. március 1-jéig kell benyújtani. Ezt követően évente aktualizált, két évre szóló programokat kell benyújtani. A közös valutát egy későbbi szakaszban bevezető tagállamnak a Tanács által a közös valutában való részvételükről hozott határozattól számított hat hónapon belül kell stabilitási programot benyújtania."

Módosítás: 5

1. cikk, (3) bekezdés a) pont

5. cikk, (1) bekezdés, első albekezdés (1466/97/EK rendelet)

1. A Bizottság és a Szerződés 114. cikkével létrehozott bizottság értékelése alapján a Tanács a 99. cikk értelmében a többoldalú felügyelet keretében megvizsgálja, hogy a program korrekciós pályája eléggé törekvő-e, reálisak-e azok a közgazdasági feltételezések, amelyeken a program alapul, és a megtett és/vagy javasolt intézkedések elegendőek-e a középtávú költségvetési célkitűzéshez vezető megcélzott korrekciós pálya eléréshez. A középtávú költségvetési célkitűzéshez vezető korrekciós pálya értékelése során a Tanács figyelembe veszi, hogy a tagállam elérte-e az egyszeri és ideiglenes intézkedésektől megtisztított, ciklikusan kiigazított egyenlegre vonatkozó éves minimális javulást, valamint hogy a konjunktúra időszakában nagyobb mértékű javulást ért-e el. A Tanács figyelembe veszi azon főbb strukturális reformok megvalósítását, amelyek – többek közt a növekedési potenciál emelése révén – hosszútávon közvetlen költségtakarékossági hatással bírnak, ezáltal kimutatható hatást gyakorolnak a költségvetés hosszútávú teherbíró-képességére;

1. A Bizottság és a Szerződés 114. cikkével létrehozott bizottság értékelése alapján a Tanács a 99. cikk értelmében a többoldalú felügyelet keretében megvizsgálja, hogy a program korrekciós pályája eléggé törekvő-e, reálisak-e azok a közgazdasági feltételezések, amelyeken a program alapul, és a megtett és/vagy javasolt intézkedések elegendőek-e a középtávú költségvetési célkitűzéshez vezető megcélzott korrekciós pálya eléréshez. Ennek érdekében a Bizottság pénzügyi ellenőrző feladatokat végez a tagállamokban. A középtávú költségvetési célkitűzéshez vezető korrekciós pálya értékelése során a Tanács figyelembe veszi, hogy a tagállam elérte-e az egyszeri és ideiglenes intézkedésektől megtisztított, ciklikusan kiigazított egyenlegre vonatkozó éves minimális javulást, valamint hogy a konjunktúra időszakában nagyobb mértékű javulást ért-e el. A Tanács figyelembe veszi azon főbb strukturális reformok megvalósítását, amelyek – többek közt a növekedési potenciál emelése révén – hosszútávon közvetlen költségtakarékossági hatással bírnak, ezáltal kimutatható hatást gyakorolnak a költségvetés hosszútávú teherbíró-képességére;

Módosítás: 6

1. cikk, (3) bekezdés b) pont

5. cikk, (2) bekezdés (1466/97/EK rendelet)

b) a 2. cikk második mondatában a "két hónappal" szavak helyébe a "három hónappal" szavak lépnek.

b) a (2) bekezdés helyébe a következő szöveg lép:

"(2) A Tanács az (1) bekezdésben említett stabilitási program vizsgálatát a program benyújtásától számított legfeljebb három hónapon belül végzi el. A Tanács a Bizottságtól kapott ajánlás alapján és a 114. cikk által létrehozott bizottsággal folytatott konzultációt követően véleményezi a programot. Ha a Tanács a 99. cikkel összhangban úgy véli, hogy valamely program célkitűzéseit és tartalmát erősíteni kell, különös tekintettel a kedvező gazdasági időszakokban követett középtávú költségvetési célkitűzéshez vezető korrekciós pálya igazítására, a Tanács egy véleményben felkéri az érintett tagállamot programja módosítására."

Módosítás: 7

1. cikk, (3) bekezdés a) pont (új)

6. cikk, (1) bekezdés (1466/97/EK rendelet)

3a) a 6. cikk (1) bekezdése helyébe a következő szöveg lép:

(1) A 99. cikk (3) bekezdésével összhangban a többoldalú felügyelet részeként a Tanács a résztvevő tagállamok tájékoztatása, valamint a Bizottság és a 114. cikk által létrehozott bizottság értékelése alapján figyelemmel kíséri a stabilitási programok végrehajtását, különös tekintettel a költségvetési egyenlegnek a középtávú költségvetési célkitűzéstől, az ahhoz vezető korrekciós pályától való tényleges vagy várható jelentős eltérésének megállapítására az államháztartási többletre/hiányra vonatkozó programban meghatározottak és az államháztartási hiány arányának várható alakulása szerint.

Módosítás: 8

1. cikk, (3) bekezdés b) pont (új)

6. cikk, (2) bekezdés (1466/97/EK rendelet)

3b) a 6. cikk (2) bekezdése helyébe a következő szöveg lép:

"(2) Abban az esetben, ha a Tanács megállapítja, hogy a költségvetési egyenleg a középtávú költségvetési célkitűzéstől, az ahhoz vezető korrekciós pályától vagy az államadósság arányának várható alakulásától jelentősen eltér, korai előrejelzésként a túlzott költségvetési hiány vagy államadóssági arány megakadályozása érdekében, a 99. cikk (4) bekezdésével összhangban ajánlással fordul az érintett tagállamhoz, hogy hozza meg a szükséges kiigazító intézkedéseket."

Módosítás: 9

1. cikk, (3) bekezdés c) pont (új)

6. cikk, (3) bekezdés (1466/97/EK rendelet)

3c) a 6. cikk (3) bekezdése helyébe a következő szöveg lép:

"(3) Abban az esetben, ha a Tanács a további ellenőrzés során úgy ítéli meg, hogy a költségvetési egyenleg jelentős eltérése a középtávú költségvetési célkitűzéstől, az ahhoz vezető korrekciós pályától vagy az államadósság arányának várható alakulásától tartós, vagy romlik, a Tanács a 99. cikk (4) bekezdésével összhangban ajánlást tesz az érintett tagállamnak, hogy azonnali kiigazító intézkedéseket tegyen, és ajánlását az említett cikkben foglaltak szerint nyilvánosságra hozhatja."

[1] A Hivatalos Lapban még nem tették közzé.

--------------------------------------------------